Carmen Herrera

Carmen Herrera (Motsheganong a le masome a mararo le bongwe, 1915-Tlhakole a le lesome le bobedi,

2022) e ne e le motaki wa mo Cuban-American wa botaki jo bo sa tlhamalalang, motaki wa tsa pono tse di ngotilweng le mopenti. O tshotswe kwa Havana mme a tshela kwa New York City gotswa dingwaga tsa magare a 1950."A 101-Year-Old Artist Finally Gets Her Due at the Whitney". The New York Times. Retrieved 2017-03-26. Ditiro tsa ga Herrera tsa botaki jo bo sa tlhamalalang bo ne jwa motisetsa temogo lefatshe ka bophara morago mo botshelong jwa gagwe.Great Women Artists. Phaidon Press. 2019. p. 184. ISBN 978-0714878775."Overlooked But Undeterred, A 101-Year-Old Artist Finally Gets Her Due". NPR.org. Retrieved 2017-03-27.

 Botshelo jwa pele 
Herrera o tshotswe ka Motsheganong a le masome a mararo le 

bongwe, 1915, kwa Havana, Cuba.Espinel, Monica (2016). "Chronology". Carmen Herrera: Lines of Sight. By Miller, Dana (Exhibition catalogue). Whitney Museum of American Art. p. 195. ISBN 978-0-300-22186-2. E ne ele mongwe wa bana ba motho ba le supa. Batsadi ba gagwe,  Antonio Herrera y López de la Torre (1874–1917) le Carmela Nieto de Herrera (1875–1963), ne ele maloko a batlhalefi ba Havana. 

 Dingwaga tse di fa gare: (1939 - 1960) 
Ka 1939, Herrera o ne a nyala morutabana wa Seesemane Jesse Loewenthal (1902 - 2000), yo a kopaneng le ene ka 1937 fa a ne a etetse Cuba go tswa kwa New York. O ne a fudugela kwa New York go nna le ene mme ba ne ba nna mo foleteng ya gagwe kwa East Nineteenth Street. Go tloga ka 1943 go fitlha ka 1947, o ne a ithuta kwa Art Students League kwa New York City, koo a neng a amogela tuelo ya borutegi.Fano, o ne a ithuta go taka le Jon Corbino (1905 - 1964). O ne a tswa mo Mokgatlhong wa Baithuti ba Botaki ka 1943 fa a ne a ikutlwa gore o ithutile sotlhe se a neng a ka se ithuta mo go Corbino. Morago ga moo o ne a simolola go tsaya dithuto tsa go taka kwa Brooklyn Museum, mme o ne a tlogela morago ga ngwaga. Kwa New York, Herrera o ne a kgaratlhela go akarediwa mo dipontshong tsa dimusiamo, mme o ne a ikutlwa gore Havana e ka bo e mo neile ditshono tse dintsi go na le tse a neng a di newa kwa United States. Ka 1948, Herrera le Loewenthal ba ne ba fudugela kwa Paris, kwa ba neng ba nna gone dingwaga di ka nna tlhano. Ka nako eo, toropo eno e ne e le lefelo la go kopana ga mefuta e e farologaneng ya botaki le mekgatlho ya botaki, go akaretsa le ya Bauhaus le ya Russian Suprematism. Herrera o ne a kopana le bataki ba ba farologaneng ba boditšhabatšhaba jaaka Theo van Doesburg kwa Paris kwa Salon des Réalités Nouvelles. 9] Mo dingwageng tseno tsa kwa Paris o ne gape a nna le kamano le batlhalefi ba Mafora Simone de Beauvoir le Jean-Paul Sartre.